Roma kyrkby

Roma kyrkby (eller Lövsta) er et tettsted i Gotland kommune i Gotlands län på Gotland i Sverige. I 2010 hadde tettstedet 261 innbyggere. Tettstedene Roma kyrkby og Romakloster var frem til 1995 ansett som ett tettsted, men har fra da blitt regnet som to separate tettsteder.

Roma kyrkby ligger midt inne på Gotland, 16 kilometer sørøst for Visby og to kilometer nord for Romakloster. Tettstedet ligger rundt Roma kirke, og omfatter landsbyene Lövsta (som noen ganger brukes som navn på hele tettstedet), Bjärs, Larsarve, Busarve, Karby samt en del moderne bebyggelse mellom dem.

I Statistiska centralbyråns offisielle tettstedsstatistikk kalles tettstedet Roma. På länsväg 143 er tettstedet derimot skiltet som Lövsta, og det opplyses at Roma er to kilometer videre.

Referanser 

Tettsteder i Gotlands län
Gotland kommune